section_heading: Životopis
paragraph_text: Iste godine pravi još jedan korak naprijed, objavljivanjem već snimljenog studijskog album "Zumra", koji je pripremila u saradnji s međunarodno priznatom harmonikašicom Merimom Ključo. Album predstavlja inovativni pristup muzičkoj tradiciji Bosne i Hercegovine, Srbije i Makedonije, spajajući primijenjenu harmoniku s aranžmanima tradicionalnih melodija, stihova i stila vokalne izvedbe.